**Išrašas**

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS POSĖDŽIO**

**PROTOKOLAS**

2018 m. gegužės 8 d. Nr. (20.4.)-TAR1- 72

Klaipėda

Posėdis įvyko 2018 m. balandžio 24 d. 13.00 val.

Posėdžio pirmininkas Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas

Posėdžio sekretorė Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė

Dalyvavo (9 nariai iš 9 ):

1. dr. Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas;

2. Birutė Radavičienė, Klaipėdos miesto savivaldybės administracijos Dokumentacijos valdymo skyriaus vyr. specialistė;

3. prof. dr. Daiva Kšanienė, Klaipėdos universiteto profesorė emeritė;

4. Eugenija Krasauskienė, VĮ Registrų centro Klaipėdos filialo direktoriaus pavaduotoja registrui;

5. Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

6. prof. dr. Vygantas Vareikis, Klaipėdos miesto savivaldybės tarybos narys, Klaipėdos universiteto Baltijos regiono istorijos ir archeologijos instituto vyriausiasis mokslo darbuotojas;

7. Zita Genienė, Mažosios Lietuvos istorijos muziejaus Istorijos skyriaus vedėja;

8. dr. Aušra Kavaliauskienė, Mažosios Lietuvos istorijos muziejaus Etnografijos skyriaus vedėja;

9. doc. dr. Silva Pocytė, Klaipėdos universiteto Baltijos regiono istorijos ir archeologijos instituto direktorė.

Posėdžio dalyviai:

1. Petras Šmitas, Mažosios Lietuvos reikalų tarybos Klaipėdos krašto skyriaus pirmininkas;

2. Jonas Lukšas, Mažosios Lietuvos reikalų tarybos Klaipėdos krašto skyriaus narys;

3. Vytautas Nausėda, Geodezijos ir GIS skyriaus vedėjas;

4. Žydrūnas Naujokas, radijo stoties „Laluna“ žurnalistas.

**DARBOTVARKĖ:**

1. **Dėl Adolfo Ramanausko – Vanago atminimo lentos teksto.**
2. **Dėl Nathano Nafthalio atminimo lentos teksto.**
3. **Dėl Prancūzijos ambasados prašymo įamžinti Prancūzijos 1920–1923 m. Klaipėdos krašto administravimą.**
4. **Dėl brolių Jono ir Juozo Vailokaičių atminimo įamžinimo.**
5. **Dėl Pajūrio gatvės pavadinimo keitimo.**

Posėdžio medžiaga:

1. Atminimo lentos Adolfui Ramanauskui – Vanagui teksto projektai, parengti V. Vareikio ir nuotraukos, 6 lapai;

2. Vasilijaus Safronovo el. paštu 2018-03-29 atsiųstas laiškas dėl R. Valsonoko ir N. Nafthalio atminimo lentų tekstų, 2 lapai;

3. V. Vareikio parengtas atminimo lentos Nathanui Nafthaliui tekstas ir N. Nathalio nuotrauka, 2 lapai;

4. Mažosios Lietuvos reikalų tarybos Klaipėdos krašto skyriaus 201804-20 prašymas „Dėl brolių Jono ir Juozo Vailokaičių atminimo įamžinimo“ ir rašto priedai, 4 lapai.

4.1. Mažosios Lietuvos reikalų tarybos Klaipėdos krašto skyriaus pirmininko Petro Šmito 2018-04-12 prašymas;

4.2. Brolių Jono ir Juozo Vailokaičių trumpos biografijos ir veiklos;

4.3. Vasario 16-os klubo narės Irenos Bacevičienės laiškas.

5. Prancūzų ambasados Lietuvoje 2018-03-19 prašymas įamžinti Prancūzijos administravimą 1920-1923 m Klaipėdos kraštą ir atminimo lentų projektas, 7 lapai;

6. Adresų Pamario g.46 - Pajūrio g. 67 žemėlapis, 1 lapas.

**3. SVARSTYTA. Dėl Prancūzijos ambasados prašymo įamžinti Prancūzijos 1920–1923 m. Klaipėdos krašto administravimą.**

V. Vareikis pristatė Prancūzijos ambasados Lietuvoje prašymą leisti įamžinti 1920-1923 m. Klaipėdos krašto Prancūzijos administravimą , įrengiant atminimo lenteles ant 3 pastatų. Pritarė šiam prašymui, teigdamas, kad jis yra savalaikis, nes Klaipėda yra daugiakultūrinis miestas. Informavo, kad iš 3 pastatų - 2 pastatai priklauso privačiai nuosavybei, 1 pastatas- valstybės nuosavybė.

 V. Čepas priminė, kad prancūzų įgula Klaipėdos sukilimo metu patyrė 12 žmonių aukų, paklausė, ar nebus konfliktų?

S. Pocytė pastebėjo, kad lietuvių kalba užrašas atminimo lentoje turėtų būti pirmesnis nei užrašas prancūzų kalba.

N. Laužikienė paaiškino, kad numatoma atminimo lentų atidengimo data 2018 m. birželio 2 d. sutampa su II-ojo tarptautinio teatrų festivalio Klaipėdoje, kuriame dalyvaus ir prancūzai, atidarymu.

**NUTARTA:**

1. Pritarti Prancūzijos ambasados prašymo įamžinti Prancūzijos 1920–1923 m. Klaipėdos krašto administravimą. Rekomenduoti Klaipėdos miesto savivaldybės Ugdymo ir kultūros departamento Kultūros skyriui rengti miesto tarybos sprendimo projektą dėl atminimo įamžinimo Prancūzų ambasados Lietuvoje lėšomis.

2. Komisija, vadovaudamasi Lietuvos Respublikos valstybinės kalbos įstatymu, rekomenduoja Prancūzijos ambasadai Lietuvoje tekstus atminimo lentose išdėstyti tokia tvarka: pirma tekstas lietuvių kalba, paskui tekstas – prancūzų kalba.

Balsuota: 9 UŽ.

Posėdis baigėsi 15 val.

Posėdžio pirmininkas Vytautas Čepas

Posėdžio sekretorė Raimonda Mažonienė

TIKRA

Raimonda Mažonienė,

Klaipėdos miesto savivaldybės administracijos

Ugdymo ir kultūros departamento

Kultūros skyriaus vyr. specialistė

2018-05-08